Ашәаҳәараз абаҩхатәра злоу аҿар ралԥшааразы 16 шықәса ҵуеит Аԥсны имҩаԥысуеижьҭеи ашәа анагӡаратә конкурс "Аҿар рыбжьы".
Хәажәкыра 22-23 рзы Аҳәынҭқарратә филармониа асценаҿы 5 шықәса инаркны 20 шықәса рҟынӡа зхыҵуа ахәыҷқәеи ақәыԥшцәеи ашәақәа нарыгӡалоит. Есышықәса дара рхыԥхьаӡара иацлоит.
Сынтәа ари аконкурс рхы аладырхәит 50–ҩык инарзынаԥшуа ашәаҳәаратә ҟазара зҽазызшәо аҿар.